പമ്ബാനദിയില് വീണ്ടും ജലനിരപ്പ് ഉയരുന്നു തീരവാസികള് ആശങ്കയില് ഹരിപ്പാട്: പമ്ബാനദിയില് ജല നിരപ്പ് വീണ്ടും ഉയരുന്നു. വീടുകളില് നിന്നും വെള്ളമിറങ്ങിയതിനെ തുടര്ന്ന് ദിവസങ്ങളോളം ക്യാമ്ബില് കഴിഞ്ഞതിന് ശേഷം മടങ്ങിയ കുടുംബങ്ങള് വീണ്ടും ആശങ്കയിലായി. വൃഷ്ടി പ്രദേശത്ത് അനുഭവപ്പെടുന്ന അതിശക്തമായ മഴയെ തുടര്ന്നാണ് പമ്ബാനദിയില് ജല നിരപ്പ് ഉയര്ന്നത്. സ്ഥിതി തുടര്ന്നാല് പമ്ബാനദി കരകവിയും. കലങ്ങി മറിഞ്ഞെത്തുന്ന കിഴക്കന് വെള്ളത്തിന്റെ വരവ് കൂടുതല് ശക്തി പ്രാപിക്കുകയാണ്. പാടശേഖരങ്ങളുടെ പുറം മടകള് തുറന്ന് കിടക്കുന്നതിനാല് പാടശേഖരങ്ങളുടെ നടുവില് കഴിയുന്നവരുടെ പ്രതിസന്ധി ഇരട്ടിയിലധികമാണ്. ആഴ്ചകള് ക്യാമ്ബുകളില് കഴിഞ്ഞതിന് ശേഷം ഭവനങ്ങളിലേക്ക് താമസം മാറ്റിയിട്ട് ദിവസങ്ങള് മാത്രമേ ആയുള്ളു. വീടുകളും തൊഴുത്തുകളും ഏറെ സാഹസപ്പെട്ടാണ് ശുചീകരിച്ചത്. വീടിനുള്ളിലേക്ക് വെള്ളം കയറി അദ്ധ്വാനം വിഫലമാകുമോ എന്ന ആശങ്കയിലാണ് അധിക കുടുംബങ്ങളും. രണ്ടാം കൃഷിയിറക്കാത്ത പാടശേഖരങ്ങളുടെ പുറം മടകളാണ് അധികവും തുറന്നു കിടക്കുന്നത്. സ്കൂളുകള് തുറന്നതോടെ ക്യാമ്ബുകള് ആരംഭിക്കണമെങ്കില് ഏറെ ബദ്ധപ്പെടേണ്ടി വരും. മഴ ഇനിയും ശക്തി പ്രാപിക്കുകയോ, ഡാം തുറക്കുകയോ ചെയ്താലാണ് പ്രതിസന്ധി രൂക്ഷമാകുന്നത്. കുട്ടനാട് അപ്പര്കുട്ടനാടന് മേഖലകളിലെ വീയപുരം, ചെറുതന കരുവറ്റ, തകഴി, തലവടി തുടങ്ങിയ പ്രദേശങ്ങളിലൊക്കെ ഈ സ്ഥിതിയാണുള്ളത്. വെള്ളം കെട്ടിക്കിടന്നിരുന്ന പ്രദേശങ്ങളിലെ വെള്ളം ഇറങ്ങിത്തുടങ്ങിയെങ്കിലും പുരയിടങ്ങളും വഴികളും വീണ്ടും വെള്ളത്തില് മുങ്ങിയ അവസ്ഥയാണ്.വീയപുരം പ്രദേശമാണ് ഏറ്റവും കൂടുതല് ദുരിതം പേറുന്നത്. അച്ചന് കോവില്, പമ്ബ നദികള് സംഗമിക്കുന്ന വീയപുരം തുരുത്തേല് കടവിലേക്കാണ് രണ്ട് നദികളില് നിന്നുള്ള വെള്ളം കുത്തിയൊലിച്ച് എത്തുന്നത്. ഇത് മൂലം പ്രാരംഭ ഘട്ടത്തില് തന്നെ വീയപുരവും പരിസരപ്രദേശങ്ങളും വെള്ളത്തില് മുങ്ങും. അതിനാല് തുരുത്തേല് കടവ് ആഴം കൂട്ടേണ്ടത് അടിയന്തര ആവശ്യമാണ്. കഴിഞ്ഞ സീസണില് കരാര് നല്കി ട്രജ്ജര് തുരുത്തേല് കടവില് എത്തിച്ചിരുന്നു. എന്നാല് ആഴം കൂട്ടുന്ന പ്രദേശത്ത് മണലില്ലെന്ന കാരണത്താല് യന്ത്രം മടക്കി കൊണ്ടുപോയി. ഈ സീസണിലും ആഴം കൂട്ടുന്നതിന് മാസങ്ങള്ക്ക് മുമ്ബ് കരാര് നല്കി. നാളിത് വരെ യന്ത്രം സ്ഥലത്ത് എത്തിച്ചിട്ടില്ല.ഈ കരാര് കാലയളവില് നിരവധി തവണയാണ് വെള്ളപ്പൊക്കമുണ്ടായത്. യാതൊരു തുടര് നടപടികളുമില്ല. നദി ആഴം കൂട്ടുന്ന പണി അനന്തമായി നീളുകയാണ്. ഇത് മൂലം ഇക്കുറി പുഞ്ചകൃഷിയിറക്ക് വൈകും. വിളവെടുപ്പ് പ്രതിസന്ധിയിലാകും. ഇത്തരം വിഷയങ്ങളില് കൃഷി ജലസേച കുപ്പുകള് ക്രിയാത്മക നടപടികള് സ്വീകരിച്ച് വെള്ളപ്പൊക്ക ഭീഷണി അകറ്റി കാര്ഷീക മേഖല സംരക്ഷിക്കാന് അടിയന്തിര നടപടി സ്വീകരിക്കണമെന്ന് കര്ഷകരും പ്രദേശവാസികളും ഒന്നടങ്കം ആവശ്യപ്പെടുന്നു.